Հարություն Քուշկյան

Հարություն Մաքսիմի Քուշկյան (), հայ բժիշկ, ՀՀ և ԼՂՀ պետական գործիչ, ԼՂՀ առողջապահության նախարար, բժշկական գիտությունների դոկտոր, պրոֆեսոր։

Կրթություն 
 1974-1980 թթ. – սովորել և ավարտել է Երևանի պետական բժշկական ինստիտուտի բուժական ֆակուլտետը։
 1985 թ. - Էնդոկրին վիրաբուժության գծով վերապատրաստվել է էնդոկրինոլոգիայի և հորմոնների ինստիտուտում։ 
 1990 թ. - վերապատրաստվել է Կալիֆոռնիայի USC բժշկական կենտրոնում։
 1993 թ. - վերապատրաստվել է Հարվարդի բժշկական համալսարանում և Բոստոնի Բեթ Իսրայել հիվանդանոցում։ 
 1999 թ. - վերապատրաստվել է Կալիֆոռնիայի համալսարանի Լոս Անջելեսի բժշկական կենտրոնում (UCLA)։

Գիտական գործունեություն 
 1988 թ. - պաշտպանել է թեկնածուական ատենախոսություն՝ «Դիֆուզ տոքսիկ խպիպի վիրաբուժական բուժումը իմունամոդուլյատորների կիրառմամբ» թեմայով՝ ստանալով բժշկական գիտությունների թեկնածուի գիտական աստիճան։
 1993 թ. - պաշտպանել է դոկտորական ատենախոսություն՝ «Սրտի ֆունկցիայի և իմունային համակարգի կորեկցիան վահանաձև գեղձի որոշ հիվանդությունների ժամանակ» թեմայով՝ ստանալով բժշկական գիտությունների դոկտորի գիտական աստիճան։
 57 գիտական աշխատություն, 2 մենագրություն, 3 նորարարական և նորամուծական առաջարկության հեղինակ։

Աշխատանքային գործունեություն 
 1980-1981 թթ. – աշխատել է Շտապ օգնության թիվ 2 հիվանդանոցում։
 1981-1984 թթ. – որպես շտապ օգնության բժիշկ աշխատել է Աշտարակի կենտրոնական շրջանային հիվանդանոցում։
 1984-1985 թթ. - աշխատել է Երևանի շտապ օգնության թիվ 2 հիվանդանոցի կրծքային վիրաբուժության բաժանմունքում որպես օրդինատոր։
 1986 թ. - «Էրեբունի» բժշկական կենտրոնում հիմնադրել է էնդոկրին վիրաբուժության բաժանմունքը և ղեկավարել այն։
 1990-1992 թթ. – «Էրեբունի» կլինիկական հիվանդանոցի գլխավոր բժիշկ։
 1992-2007 թթ. - «Էրեբունի» բժշկական կենտրոնի գլխավոր տնօրեն։
 1993 թվականից - Երևանի պետական բժշկական համալսարանի թիվ 1 վիրաբուժության ամբիոնի պրոֆեսոր։
 1995-1996 թթ. - ՀՀ ՊՆ ռազմաբժշկական վարչության պետ։ 
 2000 թվականից - «Медицинский вестник Эребуни» գիտաբժշկական հանդեսի հրատարակչական կոլեգիայի նախագահն է։
 2002-2007 թթ. - «Նաիրի» բժշկական կենտրոնի հիմնադիր և գլխավոր տնօրեն։
 2003 թվականից - Ակադեմիկոս Ս. Խ. Ավդալբեկյանի անվան առողջապահության ազգային ինստիտուտի էնդոկրին վիրաբուժության ամբիոնի վարիչ։
 2005 թվականից - ՀՀ ազգային օլիմպիական կոմիտեի բժշկական հանձնաժողովի նախագահ։

Քաղաքական գործունեությունը 
 1995 թթ. ընտրվել է ՀՀ Ազգային ժողովի 1-ին գումարման պատգամավոր թիվ 18 ընտրատարածքից։ ԱԺ սոցիալական, առողջապահության և բնության պահպանության հարցերի մշտական հանձնաժողովի անդամ։ ԱԺ «Հանրապետություն» խմբակցության անդամ։ 
 2007-2014 թթ. եղել է «Բարգավաճ Հայաստան» կուսակցության անդամ։
 2009 թ. - Երևանի ավագանու ընտրություններում գլխավորել է «Բարգավաճ Հայաստան» կուսակցության համամասնական ընտրացուցակը։
 2007 թ. հունիսի 7-ին նշանակվել է ՀՀ առողջապահության նախարար։
 2008 թ. ապրիլի 18-ին վերանշանակվել է ՀՀ առողջապահության նախարարի պաշտոնում և պաշտոնավարել մինչև 2012 թ. հունիսի 16-ը։
 2014 թ. մարտի 14-ին նշանակվել է ԼՂՀ առողջապահության նախարար։

Պարգևներ 
 ԵՊԲՀ պրոֆեսոր (2003)։
 Ֆրիտյոֆ Նանսենի անվան շքանշան (2004)։
 Երևանի պետական բժշկական ինստիտուտի Մ. Հերացու շքանշան (2005)։
 ՀՀ Ազգային ժողովի մեդալ (2005)։
 Մխիթար Հերացու մեդալ (2006)։

Ծանոթագրություններ 

1956 ծնունդներ
Ապրիլի 14 ծնունդներ
Երևան քաղաքում ծնվածներ
Հայ բժիշկներ
ՀՀ ԱԺ 1-ին գումարման պատգամավորներ
Հայաստանի Հանրապետության առողջապահության նախարարներ
ԼՂՀ Առողջապահության նախարարներ
ԲՀԿ անդամներ
Մխիթար Հերացու մեդալակիրներ
Բժշկական գիտությունների դոկտորներ
Հայ պրոֆեսորներ
Հայ քաղաքական գործիչներ
ՀՀ պետական գործիչներ
ԼՂՀ պետական գործիչներ